Gulden Mis

Gulden Mis (nederlandsk) eller gullmessen er i den katolske liturgis tridentinske ritus (som var i alminnelig bruk til 1970) en votivmesse lagt til onsdagen etter søndag Gaudete (tredje søndag i advent). 

Messen begynner med Rorate. Messens særlige tematikk er Marias gledelige forventning rett forut at tiden er inne for fødselen av Jesus. 

Det ble flere steder knyttet en særlig verdi til deltakelse ved denne messen, noe som har gitt den tilnavnet den gyldne messe. Messen tiltrakk seg ikke minst mennesker i nød og trengsel,  eller folk med slektninger som var til sjøs. Messen ble på nederlandsk derfor også kalt Schippersmis.

Denne bruk knyttet til messen onsdag etter Gaudete, kvatemberdagen i adventstiden, har eksistert siden det femtende århundre, særlig i Nederland og Belgia.

Litteratur
  Précis historiques, Volume 11 pages 793, 603

Eksterne lenker
  {http://www.encyclo.nl/lokaal/10694 Gulden Mis i www.encyclo.nl]

Adventstiden
Katolsk liturgi
Nederlandsk kultur
Belgisk kultur